  Виталий Пронин Трос этажъем юртъёсты ӝутон кулэсмиз.Со сярысь ивортэ Удмуртстат. Та лыдпус кылем арын та вакытлэсь 53 процентлы ичигес. 1 сюрс улӥсьлы быдэ улон инты ӝутонъя Удмуртия Приволжск федерал округын 4-тӥ интыын, азьпал радын - Татарстан, отын котькуд адямилы быдэ пуктэмын 73,2 квадрат метр улон сэрег. Трос этажъем юртъёсты ӝутон кулэсмиз, но со вие ик паймыто нимаз улон инты пуктӥсьёс - январь куспын йылозяз-пумозяз вуттэмын 13 но ӝыны сюрс квадрат метр пала нимаз коркаос. Та лыдпус миымлэсь 22,3 процентлы ятыргес. Кылем арын пуктэмын 663 сюрс квадрат метр пала улон инты. Таиз 5 процентлы ятыргес, валля арынлэсь. Озьы кылем арлы план быдэстэмын 4 но ӝыны процентлы ятырен. Туэ лэсьтӥськисьёс чаклало 640 сюрс квадрат метр улон сэрег ӝутыны. Елена Никитина Туспуктиз А. Горбунов Теги: Егитъёс  